C 288/10
HR
Službeni list Europske unije
17.8.2023.
Ova izmjena koja se odnosi na masu proizvoda donesena je kako bi se pojasnilo da se samo sirevi mase veće od 1 kg smiju stavljati na tržište u komadima.
Svrha je ove izmjene osigurati visok standard prezentacije proizvoda.
Mali sirevi nisu prikladni za rezanje na kriške.
Primjerice, rezanjem sira od 0,5 kg na dva dijela od po 250 g dobiju se dva polumjeseca, a ne kriška.
Cilj je udruženja za zaštitu da se sir „Pecorino Crotonese” i dalje prodaje čitav i/ili u komadima, tj. da to budu jedini oblici u kojima se sir smije prezentirati potrošačima.
Rezanjem sira na komade također se i ubrzava postupak zrenja, zbog čega mali svježi sirevi pecorino brzo poprimaju svojstva gotovo polutvrdih sireva.
Mali se sirevi brzo suše i gube svoja organoleptička svojstva ako se ne tretiraju.
Ova izmjena odnosi se na članak 9. specifikacije proizvoda (specifične pojedinosti logotipa) i točku 3.6. (sic) jedinstvenog dokumenta.
Sadašnji tekst članka 9. specifikacije proizvoda i točke 3.6.
[sic] jedinstvenog dokumenta: „Logotip proizvoda sastoji se od dva dijela: na lijevoj strani nalazi se grafički prikaz, a na desnoj slova.
Logotip na siru mora biti otisnut paljenjem ili reljefnim pečatom, a slova otisnuta na rubu.”
Nova verzija: Članak 9. specifikacije proizvoda: „Logotip se sastoji od prvog slova riječi ‚Crotone/Crotonese’ tj. slova ‚C’ okrenutog na stranu, kojem je dodana kratka linija koja predstavlja oko, tako da podsjeća na ovčju glavu, oko koje su riječi: ‚PECORINO CROTONESE DOP [ZOI]’.
Te su riječi zatvorene u krug koji podsjeća na oblik cijelog sira Pecorino.
Obod je u donjem desnom kutu prekinut trokutom koji predstavlja upravo odrezanu krišku sira Pecorino.
Značenje logotipa prenosi se izravno i trenutačno.
Riječ je o logotipu koji predstavlja proizvod od sira, točnije sir proizveden od ovčjeg mlijeka visoke kvalitete.
Riječi ‚PECORINO CROTONESE DOP [ZOI]’ nalaze se i unutar logotipa, i to u dva retka koji su jedan ispod drugog, desno od ‚vinjete’ ili ispod nje.
Logotip uvijek mora biti prikazan u cijelosti.
Upotreba pojednostavnjenog logotipa, tj. logotipa bez vanjskog dijela, jedino je i isključivo dopuštena u verziji ‚vinjeta’.
Međutim, obrnuta varijanta (tj. logotip koji prikazuje samo riječi ‚Pecorino Crotonese’) nije dopuštena.
Ukratko, postoje tri odobrene verzije logotipa: vodoravna, okomita i ‚vinjeta’.
Verzija ‚vinjeta’ mora biti otisnuta na jednoj plohi sira Pecorino, i to otiskivanjem vrućim žigom, pečaćenjem bojilom ili pečaćenjem tintom prikladnom za upotrebu na hrani.
Alfanumerička identifikacijska oznaka sirane mora biti prikazana.
Ta se oznaka može otisnuti izravno na sir s pomoću gore navedenih metoda ili se može navesti na etiketi.
Bočna ploha sira može se označiti, ali to nije obavezno.
Dopušteno je i reproduciranje logotipa na tom dijelu sira s pomoću utvrđenih metoda.”